Document ID: /roh_data/filtered/Bilingualer_Corpus_interleaved-it-rm.jsonl.gz/1447

This is a text translated from Italian to Rumantsch Grischun.
La Commissione preparatoria del Gran Consiglio si pronuncia a favore dell'aggregazione di Davos e Wiesen

Nella sessione di agosto 2008, il Governo sottoporrà al Gran Consiglio diversi messaggi relativi ad aggregazioni di comuni, tra i quali la fusione del Comune di Davos e del Comune di Wiesen. La decisione definitiva relativa alla fusione dei Comuni spetta al Gran Consiglio. La Commissione preparatoria da esso istituita, presieduta da Jann Hartmann, ha discusso il relativo messaggio governativo alla presenza del Consigliere di Stato Martin Schmid e di rappresentanti delle autorità dei Comuni coinvolti.

Le conclusioni tratte dal Municipio di Wiesen in base alle esperienze fatte negli ultimi anni, ossia che l'autonomia del piccolo comune viene sempre più messa in discussione, hanno indotto Wiesen a vagliare le possibilità di una collaborazione più intensa con il vicino Comune di Davos. Dall'attività di un gruppo di lavoro composto da rappresentanti di entrambi i Comuni è scaturito un accordo di fusione, approvato infine a larga maggioranza da entrambi i Comuni.

A seguito dell'aggregazione, Wiesen diventerà la sesta frazione del Comune di Davos e acquisirà il medesimo status delle frazioni già esistenti di Davos Dorf, Platz, Frauenkirch, Glaris e Monstein. Con una superficie di 284 chilometri quadrati, il nuovo Comune diventerà il più esteso della Svizzera.

Dopo un'approfondita discussione, la Commissione preparatoria ha approvato all'unanimità le proposte del Governo e ha deciso di raccomandare al Gran Consiglio di porre in vigore le aggregazioni per il 1° gennaio 2009.

Organo: Commissione preparatoria dell'aggregazione Comune di Davos

Fonte: it Commissione preparatoria dell'aggregazione Comune di Davos

Data: 20.08.2008

La cumissiun predeliberanta dal cussegl grond s'exprima a favur da la fusiun da Tavau e da Wiesen

En la sessiun d'avust 2008 suttametta la regenza al cussegl grond pliras missivas per fusiuns da vischnancas, uschia er per la fusiun da la vischnanca da Tavau cun la vischnanca da Wiesen. Il conclus definitiv davart la fusiun da questas duas vischnancas è chaussa dal cussegl grond. La cumissiun predeliberanta ch'è vegnida nominada dal cussegl grond per quest intent e che stat sut il presidi da Jann Hartmann ha discutà la missiva respectiva da la regenza en preschientscha da cusseglier guvernativ Martin Schmid sco er en preschientscha da represchentantas e da represchentants da las autoritads da las vischnancas pertutgadas.

Las experientschas che la suprastanza communala da Wiesen ha fatg ils ultims onns, numnadamain che l'independenza d'ina vischnanca pitschna vegnia sutminada pli e pli, ha provocà Wiesen da tschertgar pussaivladads per collavurar en moda pli intensiva cun la vischnanca vischina da Tavau. Il resultat da las stentas d'ina gruppa da lavur ch'è sa cumponida da represchentantas e da represchentants dad omaduas vischnancas è stada la cunvegna da fusiun ch'è la finala vegnida acceptada cun gronda maioritad dad omaduas vischnancas.

Tras l'incorporaziun daventa Wiesen la sisavla fracziun da la vischnanca da Tavau e survegn uschia il medem status sco las fracziuns gia existentas da Tavau Vitg, da Tavau Plaz, da Frauenkirch, da Glaris e da Monstein. Cun 284 kilometers quadrat daventa la nova vischnanca la vischnanca la pli gronda da la Svizra.

Suenter ina discussiun intensiva ha la cumissiun predeliberanta concludì unanimamain da suandar la proposta da la regenza e da recumandar al cussegl grond da metter en vigur la fusiun da las vischnancas per il 1. da schaner 2009.

Gremi: cumissiun predeliberanta per la fusiun da la vischnanca da Tavau

Funtauna: rg cumissiun predeliberanta per la fusiun da la vischnanca da Tavau

Data: 20.08.2008